De utenlandske valgobservatørene og flere velgere var også kritiske til at man ved flere valglokaler ikke måtte vise legitimasjon for å avgi stemme. Velgerne trengte heller ikke å signere i manntallet, slik praksis er i flere andre land. Det ble også oppdaget at noen velgere brettet stemmeseddelen feil vei og at flere var inne i samme stemmeavlukke samtidig. Reaksjonene førte til at praksisen ble endret foran kommunestyre- og fylkestingsvalget 2007 slik at det nå er krav om å vise legitimasjon for å avgi stemme.